Զարեհ Արք. Ազնաւորեան այսպէս կը բացատրէ. «Մատթէոսի գրաբար թարգամնութիւնը կ՚ըսէ. «Զհաց մեր հանապազորդ տուր մեզ այսօր». Իսկ Ղուկասի գրաբար թարգմանութիւնը՝ «զհաց մեր հանապազորդ տուր մեզ զօրըստօրէն» (Ղկ 11.3): Այս «զօրըստօրէն»ը՝ օրէ օր կը նշանակէ: Թէ՛ «այսօր»ը եւ թէ՝ «զօրըստօրէն»ը սովորական հասկացողութեամբ պէտք չէ առնել: «Այսօր»ը կը փոխաբերէ այս կեանքի ամբողջ տեւողութիւնը: Նոյնպէս՝ «զօրըստօրէն»ը կեանքի ամբողջ ընթացքին կը նշանակէ: